ולניני ולנכדי: אבימלך לא היה יכול לידע כי ה' יהיה גם עם זרע אברהם לדורות עולם, לפי' לא ביקש מאברהם אלא על בנו ועל בן בנו, שהיו בימיו. אבל חז"ל שידעו כי ה' כרת ברית עולם לאברהם ולזרעו, היה קשה בעיניהם למה לא ביקש על זרעו עד עולם, לפיכך אמרו (בראשית רבא נ"ד ב') עד כאן (ולא יותר) רחמי האב על הבן (ואין האב תושש למה שיארע לצאצאיו הרחוקים). והיום ב' אלול תרכ"א נ"ל מחשבת אבימלך שאין כח באב להכריח בשבועתו את צאצאיו, לפיכך לא ביקש מאברהם שיישבע לו לדורות עולם, אלא שלא יזיק לבנו ולבן בנו שאולי ימלכו בימי אברהם.